સ્પીડબ્રેકરને કારણે અનેક લોકોના જીવ જોખમમાં મુકાતા હોવા છતાં સુધરાઈએ કયા આધાર પર અહીં સ્પીડબ્રેકર બનાવ્યું છે? શું આમાં સ્થાનિક રાજકારણીઓનો કોઈ હાથ છે? LBS માર્ગ પર ઘ્ફ્ઞ્ પેટ્રોલ-પમ્પ પાસે બનાવવામાં આવેલા સ્પીડબ્રેકરને કારણે જઈ રહેલા એક યુવકનું અકસ્માતમાં મૃત્યુ થયું હતું એથી હવે સ્થાનિક રહેવાસીઓએ આ બિનજરૂરી સ્પીડબ્રેકરને હટાવવાની જોરદાર માગણી કરી છે. એ સિવાય થોડાક સમય પહેલાં રસ્તો ક્રૉસ કરતી વખતે એક મહિલા રાહદારીનો અકસ્માત થતાં તે મૃત્યુ પામી હતી. એને પગલે સ્લમ વિસ્તારના રહેવાસીઓએ રસ્તા રોકો આંદોલન પણ કર્યું હતું અને આ આંદોલન બાદ સુધરાઈએ અહીં ઝીબ્રા ક્રૉસિંગ, સાઇનર્બોડ અને સિગ્નલ વગરનું આ થૂંકપટ્ટીવાળું સ્પીડબ્રેકર બનાવી દીધું હોવાનો સ્થાનિક રહેવાસીઓએ આક્ષેપ કર્યો હતો. વધુ પડતી હાઇટવાળું સ્પીડબ્રેકર બનાવવામાં આવતાં વાહન ઊછળવાને કારણે વાહનચાલકોને સમસ્યા થાય છે અને અકસ્માત સર્જાય છે.